CELEX: C2005/045/03
Language: fi
Date: 2005-02-19 00:00:00
Title: Yhteisöjen tuomioistuimen tuomio, (kolmas jaosto) 16 päivänä joulukuuta 2004, asiassa C-271/02: Euroopan yhteisöjen komissio vastaan Ruotsin kuningaskunta (Jäsenyysvelvoitteiden noudattamatta jättäminen — Kalastus — Kalavarojen säilyttäminen ja hoito — Kalastustoiminnan valvontatoimenpiteet)

19.2.2005   
            
            
               FI
            
            
               Euroopan unionin virallinen lehti
            
            
               C 45/2
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   16 päivänä joulukuuta 2004,
   asiassa C-271/02: Euroopan yhteisöjen komissio vastaan Ruotsin kuningaskunta (1)
   
   (Jäsenyysvelvoitteiden noudattamatta jättäminen - Kalastus - Kalavarojen säilyttäminen ja hoito - Kalastustoiminnan valvontatoimenpiteet)
   (2005/C 45/03)
   Oikeudenkäyntikieli: ruotsi
   Asiassa C-271/02, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 24.7.2002, Euroopan yhteisöjen komissio (asiamiehinään: T. van Rijn ja C. Tufvesson) vastaan Ruotsin kuningaskunta (asiamiehinään: A. Kruse ja A. Falk), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit J.-P. Puissochet (esittelevä tuomari), S. von Bahr, U. Lõhmus ja A. Ó. Caoimh, julkisasiamies: D. Ruiz-Jarabo Colomer, kirjaaja: R. Grass, on antanut 16.12.2004 tuomion, jonka tuomiolauselma on seuraava:
   
               1.
            
            
               Ruotsin kuningaskunta ei ole noudattanut yhteisön kala- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 9 artiklan 2 kohdan ja yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 2 artiklan, 21 artiklan 1 ja 2 kohdan ja 31 artiklan mukaisia velvoitteitaan, koska se ei ole vuosina 1995 ja 1996
               
                           —
                        
                        
                           vahvistanut asianmukaisia yksityiskohtaisia sääntöjä sille osoitettujen kiintiöiden käytön osalta eikä suorittanut sovellettavien yhteisön asetusten edellyttämiä tarkastuksia ja valvontaa,
                        
                     
                           —
                        
                        
                           ryhtynyt tehokkaisiin toimenpiteisiin kiintiöiden ylittymisen ehkäisemiseksi,
                        
                     
                           —
                        
                        
                           toteuttanut kaikkia hallinnollisia tai rikosoikeudellisia toimenpiteitä, joita sen oli sovellettava mainittuja asetuksia rikkoneen aluksen päällikköä tai muuta rikkomuksesta vastuussa olevaa henkilöä vastaan.
                        
                     
         
               2.
            
            
               Ruotsin kuningaskunta velvoitetaan korvaamaan oikeudenkäyntikulut.
            
         
      (1)  EUVL C 289, 23.11.2002.